سمستی پور ضلع

بھارتی ریاست بہار کے 38 اضلاع میں سے ایک ضلع ہے۔

سمستی پور ضلع 2.904 مربع کلومیٹر (1،121 مربع میل) کے ایک علاقے پر قبضہ، انڈونیشیا کے جزیرہ مننا پر نسبتا مساوی۔ [3] ہے۔ سمستی پور کو دربھنگہ ضلع سے الگ کرکے بنایا گیا ہے۔کہا جاتا ہے کہ اس ضلع کا قدیم نام شمس الدین پور تھا،  شمس الدین جو محمود غزنوى كے زمانے مىں بنگال اور شمالى بہار كا حاكم تھا‏،اسی غزنوی دور كے حاكم كے نام پر اس ضلع كا نام شمس الدین پور پڑا‏،علاوہ ازیں  ديومالائى نظريے كے تحت اس ضلع كو سوم وتى كہا جاتا تھا ۔ لیکن عموم بلویٰ اور ناخواندہ لوگوں کے غلط تلفظ کے باعث اس  ضلع  کا نام  شمس الدین پور سے سمستی پور ہوگىا۔ سمستى پور كو میتھلا كا داخلى دروازہ بھى كہا جاتا ہے۔ اس ضلع کے مشرق میں باگمتی نامی دریا بہتا ہے، اس کے علاوہ اس ضلع میں اور بھی ندیاں ہیں، وہ گنگا ندی کی معاون ندی ہيں۔ انہى نديوں میں سے ایک’ کریہہ ‘ نامی ندی بھی ہے جس میں ہر سال تباہ كن سیلاب آتا ہے ،جس سے وسيع پيمانے پر جانی و مالی کافی نقصان بھى ہوتاہے۔ يہاں كى عمومى بولى مىتھلى ‏، جبكہ  ذريعہ تعليم ہندى اور اردو ہے۔

اس  ضلع کے مشرق میں  بیگوسرائے اور کھگڑیا ضلع کا کچھ حصہ بھی ملا ہوا  ہے۔ اس ضلع کی سرحد دربھنگہ،بیگوسرائے ،کھگڑیااور سہرسہ ضلع سے  ملتی ہے۔ جبکہ مغربی سمت گنگا ندی بہتی ہے۔ ویشالی اور مظفر پور ضلع کاکچھ حصہ میں بھی اس کی سرحد ملتا ہے۔ اس ضلع کا صدر مقام سمستی پور ہے۔ سمستی پور ہندوستانى ریلوے کا یہ شمالی مشرق ڈویژن بھی ہے۔

یہاں کی زمین کافی زرخیز ہے، یہاں  تمباکو اور مرچ کی کھیتی خاص طور پر مشہور  ہے۔ليچى كى بھى كاشت كى جاتى ہے‏، تاہم ناكافى اقتصادى صورت حال اور صنعت نہ ہونے كے وجہ سے يہا ں كے لوگ بھى بہار كے ديگر اضلاع كى طرح بہتر معاش اور اچھى تعليم كے ليے ملك كے دوسرے شہر دہلى،ممبئى، كولكاتہ، صوبہ پنجاب ، صوبہ گجرات ، تمل ناڈو ، چنئى نقل مكانى كرتے ہیں۔ 

 تعليمى ادارے 
قومی سطح پر مشہور راجندر زرعی یونیورسٹی  سمستی پور ضلع کے پوسا میں واقع ہے، اس کے علاوہ یہاں کوئی اور اعلیٰ سطحی تکنیکی تعلیمی ادارہ نہیں ہے۔ تاہم پرائمری تعلیم کی حالت تسلی بخش ہے۔ 2001 کی مردم شماری کے مطابق ضلع کی خواندگی کی شرح  45.67% ہے (مرد: 57.83، خواتین: 32.69)۔ کیندریہ ودیالیہ سمستی پور اور پوسا میں واقع ہے اور جواہر نوودیا ودیالیہ بیرولی میں واقع ہے۔ للت نارائن متھیلا یونیورسٹی دربھنگہ کے تحت آنے والے ضلع میں درج ذیل گریجویٹ کالج ہیں:

 آچاریہ نریندر دیو کالج شاہ پور پٹوری
 بلرام بھگت کالج سمستی پور
 سمستی پور کالج سمستی پور
 وومين کالج سمستی پور
 آر این اے آر کالج سمستی پور
 ڈاکٹر لوہیا کرپوری ویشیشورداس کالج تاج پور
 ڈی بی کے این کالج نرہن
 آر بی کالج دلسنگھ سرائے
 جی ایم آر ڈی کالج موہن پور
 آر بی ایس کالج محی الدین نگر
 اوما پانڈے کالج پوسا
 یو آر کالج روشدہ
 سنگھیا کالج سنگھیا

 دينى مدارس 
سمستى پور ضلع  میں  كئی  معروف  دینی ادارے ہیں‏،  جن میں رام پوررہوا نامی گاؤں مىں مدرسہ ضياء العلوم ،شاہ پور بگھونى  جیسے قصبہ میں ميں مدرسہ اسلاميہ اور حسن پور تھانہ علاقہ كے بردونى نامى بستى مىں مدرسہ خيرالعلوم  بردونی جيسے معروف دينى ادارے قائم ہىں، جہاں اردو ، عربى میں اسلامی تعلیم کے ساتھ ساتھ عصری علوم بھی پڑھائے جاتے ہیں۔

 مدرسہ خير العلوم بردونى ،حسن پور
 مدرسہ اسلاميہ شاہ پور بگھونى
 مدرسہ ضيا ء العلوم رام پور ،رہوا، وارث نگر

یہاں علم و کمال کے حامل علما، ادبا، شعراءاور صحافی بھی پیدا ہوئے ہیں، جنھوں نے اپنے اپنے فن میں کافی شہرت پائی۔ موجودہ دور میں مفتی اختر امام عادل كسی تعارف كے محتاج  نہیں ۔  ان کے نوک قلم سے نکلی کتابیں اہل علم سے داد و تحسین کرچکی ہیں جن میں ’اسلامی قانون کا امتیاز ‘ کافی مستند اورتحقیقی اہمیت کی حامل كتاب ہے۔مفتی محمد فیاض قاسمی  جدید فضلاء میں سے  ہیں‏، ان  كی یوگااسلامی تناظر میں،رہبر انشا اور گلشن افکار جیسی  کتابیں شائع ہوئی ہیں۔ 

علاوہ ازیں شعراءمیں شیدا بگھونوی، قیصر سمستی پوری ،بسمل عارفی اور  احمد فاخرؔ  جیسی شخصیت بھی  اسی ضلع سے تعلق رکھتی  ہیں۔ جديد نوجوان كا ايك بڑا طبقہ جديد علوم و فنون كى طرف مائل ہوا ہے۔ یہاں کی شرح خواندگی میں چند سالوں مىں اضافہ ہوا ہے اورنئی نسلوں میں جدید تعليم اور ٹیکنالوجی سے جڑنے کا رجحان تیزی سے فروغ پارہا ہے۔


زمرہ:بھارت کے اضلاع
زمرہ:بھارت میں 1972ء کی تاسیسات
زمرہ:بہار (بھارت)
زمرہ:بہار کے اضلاع
زمرہ:میتھیلا، بھارت کے مشہور مقامات
زمرہ:1972ء کی تاسیسات